stanford-oval/wikipedia huggingface dataset:
Papuan ja Uuden-Guinean territorio

Papuan ja Uuden-Guinean territorio (engl. Territory of Papua and New Guinea) oli Australian hallitsema Yhdistyneiden kansakuntien huoltohallintoalue, joka perustettiin vuonna 1949 yhdistämällä hallinnollisesti kaksi Australian hallinnassa ennestään ollutta Uuden-Guinean saarella sijainnutta aluetta: Papuan territorio, joka oli kuulunut Australialle vuodesta 1902, sekä Uuden-Guinean territorio, jota Australia oli vuodesta 1920 lähtien hallinnut Kansainliiton mandaattialueena. Vuonna 1972 territorion nimi muuttui muotoon Papua-Uusi-Guinea (engl. Papua New Guinea) ja vuonna 1975 siitä tuli Papua-Uuden-Guinean itsenäinen valtio.
Thomas Sanderling

Thomas Sanderling
Thomas Sanderling (s. 2. lokakuuta 1942 Novosibirsk, Neuvostoliitto) on saksalainen kapellimestari, joka tunnetaan erityisesti Dmitri Šostakovitšin ja muun venäläisen ohjelmiston tulkinnoistaan. Niitä hän on levyttänyt myös Helsingin kaupunginorkesterin kanssa.
Sanderling syntyi Neuvostoliitossa, jossa hänen kapellimestari-isänsä Kurt Sanderling oli maanpaossa. Thomas Sanderling opiskeli viulunsoittoa Pietarin konservatoriossa. Vuonna 1960 hän aloitti kapellimestariopinnot Hanns Eisler -musiikkikorkeakoulussa Itä-Saksan Berliinissä. Vuonna 1962 hän voitti sikäläisen kapellimestarikilpailun, teki ensiesiintymisensä orkesterin edessä ja jatkoi opintoja Hans Swarowskyn johdolla, joka oli työskennellyt Herbert von Karajanin ja Leonard Bernsteinin alaisuudessa.
Thomas Sanderling aloitti kapellimestariuransa Itä-Saksan Sondershausenissa ja Reichenbachissa, kunnes hänet nimitettiin musiikilliseksi johtajaksi Halleen 1966. Siellä hän tutustui laajasti sekä konsertti- että oopperaohjelmistoon. Vuonna 1978 hän debytoi Wienin valtionoopperassa ja pian myös Baijerin valtionoopperassa, minkä jälkeen hän sai vierailevan kapellimestarin paikan Deutsche Staatsoperissa Berliinissä.
Sanderling muutti Länsi-Saksaan vuonna 1983 ja toimi 1984–1986 Amsterdamin filharmonisen orkesterin pääkapellimestarina ja taiteellisena neuvonantajana.
Thomas Sanderling on nykyisin yksi tärkeimmistä venäläisen ohjelmiston esittäjistä. Hänen perheensä oli Moskovassa säveltäjä Dmitri Šostakovitšin perhetuttavia.  Kuultuaan Thomas Sanderlingin ensikonsertin Moskovassa Šostakovitš pyysi tätä johtamaan 13. ja 14. sinfonioidensa Saksan-kantaesitykset. Pian Sanderling teki ensimmäisen CD-levytyksen Šostakovitšin Michelangelo-sarjasta. Sanderlingin Deutsche Grammophonille tekemät levytykset Šostakovitšin laulusarjoista orkesterille saivat brittiläisen The Gramophone -lehden Editor's Choice -tunnustuksen.
Toukokuussa 2013 Sanderling johti Mannheimissa maailman kantaesityksen puolalaissukuisen neuvostoliittolaisen Mieczysław Weinbergin Dostojevskin romaanin pohjalta säveltämästä oopperasta Der Idiot.  Vuonna hän johti Helsingin kaupunginorkesterin levytyksen (Ondine ODE 1235-2) Šostakovitšin orkesterilauluista, solistina kanadalainen baritoni Gerald Finley.
Tik Tok (täsmennyssivu)

Tik Tok voi tarkoittaa:
Tik Tok, Keshan soolosingle
Tiktok, sosiaalisen median palvelu
Tik-Tok, John Sladekin romaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tik Tok”, voi hakea sivunnimihaulla, laajalla sivunnimihaulla tai tekstihaulla.
Pehmolelu

Pehmolelu on esimerkiksi eläintä muistuttava lelu, joka on täytetty puuvillalla tai muulla pehmeällä materiaalilla. Aikaisempina vuosisatoina vastaavissa leluissa käytettiin täytteenä esimerkiksi olkia, herneitä tai papuja. Tunnetuin pehmolelu on nallekarhu (teddykarhu). Ensimmäiset kaupalliset pehmolelut valmisti tiettävästi saksalainen Steiff-yhtiö, joka perustettiin 1880 Giengen an der Brenzin kaupungissa. Yhtiö tekee pehmoleluja edelleen. Muita tunnettuja valmistajia nykyään ovat esimerkiksi Ty, Disney, Gund, Russ Berrie ja Build-A-Bear Workshop. Pehmoleluja voi halata tai käyttää unileluna. Allergisille lapsille myydään pehmoleluja, joiden pinta ei pöllyä.[lähde? ]
Kuvia

Nalleja.
Wikimedia Commonsissa on kuvia tai muita tiedostoja aiheesta .
Toholammin Isonkankaan työväentalo

| Toholammin Isonkankaan työväentalo |
| --- | --- |
Osoite:  Sykäräisentie 752, 69300 Toholampi
Sijainti:  Toholampi
Valmistumisvuosi:  1953
Rakennuttaja:  Toholammin Sos.dem. Nuoriso-osasto
Omistaja:  Toholammin Sosialidemokraatit
Runkorakenne:  rankorakenne
Julkisivumateriaali:  lautavuoraus
Kerrosluku:  2
Huoneistoala:  360 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Toholammin Isonkankaan työväentalo  on Toholammin kunnassa sijaitseva työväentalo. Talo on edelleen käytössä.
Historiaa

Isonkankaan Sos.dem. Nuorisojaosto rakennutti Isonkankaan työväentalon vuonna 1953. Talon pinta-ala on 360 m², ja se sijaitsee 3 500 m²:n tontilla. Talossa on juhlasali näyttämötiloineen talon toisessa kerroksessa. Muita tiloja ovat keittiö, ravintola, eteinen ja kerhohuoneita.
Työväentalon lämmitysjärjestelmänä on sähkö ja ilmalämpöpumppu. Talo oli hyvässä kunnossa vuonna 2018. Viimeisimmät isot remontit ovat olleet ulkoseinien ja katon maalaus, ikkunoiden uusiminen ja molempien portaiden kunnostus. Oman käytön lisäksi on talolla ollut jonkin verran juhlia, ja alakerran tilat on vuokrattu kansalaisopiston kudontapiirille.
Orkdal

Orkdal on entinen kunta Etelä-Trøndelagin läänissä Norjassa. Orkdalin kunta perustettiin 1. tammikuuta 1838. Orkangerin ja Orklandin kunnat erotettiin siitä 1. heinäkuuta 1920. Ne ja Geitastrand liitettiin takaisin Orkdaliin 1. tammikuuta 1963. Tammikuussa 2013 tehdyn väestönlaskennan mukaan Orkdalin kunnassa oli 11 519 asukasta.
Orkdalista sekä Agdenesista, Meldalista ja osasta Snillfjordia muodostettiin vuonna 2020 uusi Orklandin kunta Norjan suuren kuntauudistuksen yhteydessä.
Kuuluisia orkdalilaisia

Roar Ljøkelsøy, mäkihyppääjä
Johan Bojer, kirjailija
Aiheesta muualla

Kuvia tai muita tiedostoja aiheesta Orkdal Wikimedia Commonsissa
Etelä-Trøndelagin läänin kunnat
Agdenes
Bjugn
Frøya
Hemne
Hitra
Holtålen
Klæbu
Malvik
Meldal
Melhus
Midtre Gauldal
Oppdal
Orkdal
Osen
Rennebu
Rissa
Roan
Røros
Selbu
Skaun
Snillfjord
Trondheim
Tydal
Åfjord
Ørland
Norjan läänit | Norja
Toholammin kirkko

| Toholammin kirkko |
| --- | --- |
 Toholammin kirkko kesällä 2007
Sijainti:  Kirkkotie 143, Toholampi
Koordinaatit:  63°45′52.0″N, 024°16′12.8″E
Seurakunta:  Toholammin seurakunta
Rakentamisvuosi:  1861
Suunnittelija:  Carl Axel Setterberg
Materiaali:  puu
Istumapaikkoja:  500
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Toholammin kirkko on Toholammin seurakunnan kirkko Oulun hiippakunnassa.
Nykyinen kirkko on Toholammin kolmas. Aiemmat kirkot sijaitsivat Kirkkojärven rannalla. Nykyinen kirkko rakennettiin uuteen paikkaan noin kolme kilometriä Lestijokea ylävirtaan Kettukankaalle. Lääninarkkitehti Carl Axel Setterbergin suunnittelema puukirkko on valmistunut 1861. Tyyliltään Toholammin päätytornillinen pitkäkirkko on uusgoottilainen.
Alttaritaulun Ehtoollisen asettaminen on maalannut taidemaalari Johan Backman vuonna 1761. Taulu on alun perin maalattu nykyistä kirkkoa edeltävään kirkkoon.
Aiheesta muualla

Toholammin kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Nunna (vuoden 2018 elokuva)

| Nunna> The Nun |
| --- | --- |

Ohjaaja:  Corin Hardy
Käsikirjoittaja:  Gary Dauberman
Tarina:   James Wan  Gary Dabuerman 
Tuottaja:   Peter Safran  James Wan 
Säveltäjä:  Abel Korzeniowski
Kuvaaja:  Maxime Alexandre
Leikkaaja:   Michel Aller  Ken Blackwell 
Pääosat:   Demián Bichir  Taissa Farmiga  Jonas Bloquet 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  Atomic Monster Productions  The Safran Company 
Levittäjä:  Warner Bros. Pictures
Ensi-ilta:   2018-9-44. syyskuuta 2018 (TLC Chinese Theatre)  2018-9-77. syyskuuta 2018 (Yhdysvallat ja Suomi)  
Kesto:  96 min
Alkuperäiskieli:  englanti
Seuraaja:  Nunna II
Aiheesta muualla
IMDb 
Elonet
AllMovie
Infobox OKNimi-testi OK: 
Nunna (engl. The Nun) on vuonna 2018 ensi-iltansa saanut Corin Hardyn ohjaama ja Gary Daubermanin käsikirjoittama kauhuelokuva. Se on elokuvan Kirottu 2 (2016) spin-off sekä Kirottu-universumin viides elokuva. Elokuva kertoo demoninunna Valakin vaiheista ennen kuin Ed ja Lorraine Warren kohtasivat tämän. Elokuvan pääosissa ovat Demián Bichir, Taissa Farmiga ja Jonas Bloquet. Elokuva sai maailmanensi-iltansa Grauman’s Chinese Theatressa 4. syyskuuta 2018. Elokuvateattereihin se ilmestyi 7. syyskuuta 2018.
Näyttelijät

| 0 | 1 | 2 |
| --- | --- | --- |
|  Demián Bichir  | … |  isä Lionel Burke   |
|  Taissa Farmiga  | … |  sisar Irene   |
|  Jonas Bloquet  | … |  Maurice ”Fransmanni” Theriault   |
|  Bonnie Aarons  | … |  demoninunna Valak   |
|  Charlotte Hope  | … |  sisar Victoria   |
|  Ingrid Bisu  | … |  sisar Oana   |
|  Jonny Coyne  | … |  Gregoro   |
|  Mark Steger  | … |  herttua   |
|  Sandra Teles  | … |  sisar Ruth   |
|  Manuela Ciucur  | … |  sisar Christine   |
|  Ani Sava  | … |  sisar Jessica   |
|  Jared Morgan  | … |  markiisi   |
|  August Maturo  | … |  Daniel   |
|  Claudio Charles Schneider  | … |  demoni   |
|  Michael Smiley  | … |  piispa Pasquale   |
|  Vera Farmiga  | … |  Lorraine Warren   |
|  Patrick Wilson  | … |  Ed Warren   |
|  Christof Veillon  | … |  vanhempi Maurice Theriault   |
|  Lili Taylor  | … |  Carolyn Perron   |
Tuotanto > Kehitys

Kesäkuussa 2016 Warner Bros. Pictures ja New Line Cinema julkistivat vuoden 2016 elokuvalle Kirottu 2 spin-offin nimeltä The Nun. David Leslie Johnson laati alkuperäisen käsikirjoituksen, ja Peter Safran ja James Wan olivat kiinnitettynä tuottajiksi. Helmikuussa 2017 paljastettiin, että Corin Hardy oli sitoutunut The Nunin ohjaajaksi, ja että James Wan ja Gary Dauberman laativat uuden käsikirjoituksen. Annabelle: Creationin kuvausten aikana Safran paljasti, että elokuva olisi kronologisessa järjestyksessä ensimmäinen Kirottu-elokuvauniversumin osa, tehden siitä esiosan sekä Kirottu- että Annabelle-elokuville. Hän sanoi: ”Meillä oli luomamme lauta, jonka toivoimme olevan elokuviemme sarja. Meillä on se kronologisessa järjestyksessä, joten voimme pysyä ajan tasalla siitä milloin kaikki tapahtuu.”
Tuotanto > Roolijako

5. huhtikuuta 2017 Demián Bichir valittiin elokuvaan näyttelemään pappia, joka tutkii erään nunnan tekemää itsemurhaa. Pian tämän jälkeen näyttelijäkaartiin liittyi myös Taissa Farmiga. Lisäksi Bonnie Aarons palasi ”demoninunna” Valakin roolin elokuvasta Kirottu 2. Muiksi elokuvan päänäyttelijöiksi paljastettiin Charlotte Hope, Jonas Bloquet ja Ingrid Bisu.
Tuotanto > Kuvaukset

Kuvaukset alkoivat Castelin elokuvastudioissa Bukarestissa, Romaniassa 3. toukokuuta 2017. Elokuvan kuvasi Maxime Alexandre. Kesäkuun alussa elokuvaa kuvattiin Romanian parlamenttitalolla 5 000 euron tuntimaksua vastaan. Kuvaukset sijoittuivat myös Corvinin linnaan Hunedoaran piirikunnassa ja Sighișoaraan, Transilvaniaan. Hardy ilmoitti 22. kesäkuuta 2017, että kuvaukset päättyivät 37 päivän jälkeen.
Julkaisu

Nunna sai ensi-iltansa 7. syyskuuta 2018. Elokuvan alkuperäinen suunniteltu julkaisupäivä 13. heinäkuuta 2018.
Aiheesta muualla

Nunna Internet Movie Databasessa (englanniksi)
Pavel Semenov

| Pavel Semanov> Henkilötiedot |
| --- | --- |
Syntynyt: 24. helmikuuta 1987 (ikä 37) venäjä
Salibandyn pelaaja
Pelipaikka:  hyökkääjä
Seura:  Jõgeva SK Tähe
Pelinumero:  77
Pituus:  180 cm
Paino:  74 kg
Pavel Semenov (s. 24. helmikuuta 1987) on venäläinen salibandyn pelaaja. Hän pelaa virolaisessa Jõgeva SK Tähessä. Semenov kuuluu myös Venäjän salibandymaajoukkueeseen.
Tijuana Taxi

Tijuana Taxi on vuonna 2004 perustettu seitsemänhenkinen yhtye, joka on erikoistunut esikuvansa Herb Alpert & The Tijuana Brassin esittämään ameriachi-musiikkiin. 
Tijuana Taxin solisteina ovat esiintyneet muun muassa Eino Grön, Seppo Ruohonen, Gary Revel Jr., Marjo Leinonen, Sami Saari ja M. A. Numminen.
Aiheesta muualla

Yhtyeen kotisivut
Tijuana Taxi Myspacessa (englanniksi)
Pehr Östring

Pehr Edvard Östring (26. huhtikuuta 1819 Närpiö – 23. kesäkuuta 1872 Helsinki) oli suomalainen maatalous- ja valtiopäivämies.
Östringin vanhemmat olivat varapastori Petter Östring ja Fredrika Ulrika Holstius. Östring valmistui ylioppilaaksi vuonna 1836, minkä jälkeen hän opiskeli ja harjoitti maataloutta ja kävi tutkimassakin sitä Tanskassa 1846–1848. Hän toimi tilanhoitajana ja -omistajana muun muassa Karjalohjalla, jossa hän myös ohjasi alalle aikovia nuoria. Östring julkaisi vuodesta 1854 vuoteen 1857 aikakauskirjaa Tidskrift för landthushållare, samoin kuin kirjoitti lehtijuttuja ja toimi 1850-luvun lopulla Uudenmaan ja Hämeen läänin maanviljelysseuran sihteerinä. Östring valittiin edustamaan talonpoikaissäätyä valtiopäiville 1863–1864. Seuraavana vuonna hänestä tuli Tammisaaren raatimies ja  valtiopäiville 1867 hänet valittiin sieltä edustamaan porvarissäätyä. Edellisillä valtiopäivillä Östring oli lakivaliokunnan jäsen, jälkimmäisillä perustuslaki- ja tarkastusvaliokunnan jäsen ja molemmilla kerroilla säätynsä yksityisen valiokunnan jäsen. Östring joutui myöhemmin suuriin taloudellisiin vaikeuksiin ja kuoli naimattomana Helsingissä vuonna 1872.
Toholammin ja Lestijärven rauhanyhdistys

| Toholammin ja Lestijärven rauhanyhdistys |
| --- | --- |
Sijainti:  Kirkkotie 268 69300 Toholampi
Koordinaatit:  63.758309°N, 24.285554°E
Seurakunta:  Toholammin ja Lestijärven rauhanyhdistys ry (SRK)
Rakentamisvuosi:  1947 (1982)
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Toholammin ja Lestijärven rauhanyhdistys on Toholammilla sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Toholammin ja Lestijärven rauhanyhdistyksen keskeistä toimintaa on hartaustilaisuuksien ja seurojen järjestäminen.
Historia

Lestadiolaisuus sai vakiintunutta kannatusta Toholammilla 1900-luvun alkuvuosikymmeninä. Suuntaukseen kuuluivat muun muassa pitäjän tunnetut henkilöt kuten kanttori H. W. Pöyhtäri sekä maanviljelijä Aleksi Kivelä. Lestijärvelle lestadiolaisuus saapui 1920-luvulla.
Pikkuesikoisuuden kriisi kosketti 1930-luvulla kosketti myös Toholampia, sillä Pöyhtärillä oli kiinteät sukuyhteydet himankalaiseen Sakari Ainaliin. Toholampilaisten irtautuessa vanhoista johtajistaan he kiinnittyivät keskusyhdistykseen. Toholammin ja Lestijärven rauhanyhdistys perustettin vuonna 1947. Rauhanyhdistyksen toimitalo on rakennettu vuonna 1982. Lestijärvellä lestadiolaisuuden kannatus on keskittynyt pääosin Syrin kylälle.
Pehrman

Pehrman voi tarkoittaa:
Frans Pehrman (1896–1974), suomalainen kuvanveistäjä
Gunnar Pehrman (1895–1980), suomalainen geologi ja professori
Katja Pehrman, suomalainen diplomaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pehrman”, voi hakea sivunnimihaulla, laajalla sivunnimihaulla tai tekstihaulla.
Panathinaikos

| Panathinaikos Athlitikos Omilos |
| --- | --- |

Perustettu:  1908
Paikkakunta:  Ateena
Värit:  vihreä ja valkoinen
Lajit:  tärkeimmät: jalkapallo, koripallo, lentopallo,
Puheenjohtaja:   Thanasis Giannakopoulos
Panathinaikos Athlitikos Omilos (kreik. Παναθηναϊκός Αθλητικός Όμιλος) on ateenalainen urheiluseura. Panathinaikosilla on kaikkiaan 20 jaostoa eri lajeissa. Seuran tunnus on vihreä kolmiapila.
Panathinaikosin perusti Georgios Kalafatis vuonna 1908, kun hän yhdessä 40 muun urheilijan kanssa erosi Panellinios Gymnastikos Syllogos -seurasta, koska seura ei suostunut perustamaan jalkapallojoukkuetta. Alun perin ainoa laji olikin jalkapallo, kunnes 1919 perustettiin jaostot lento- ja koripallolle sekä yleisurheilulle, ja vuosi vuodelta mukaan on tullut uusia lajeja. Eri lajeissa seura on voittanut kaikkiaan 689 mestaruutta.
Lajijaostoja

Panathinaikos FC, jalkapallo
Panathinaikos VC, lentopallo
Panathinaikos BC, koripallo
Paineilma

Paineilmapiiriselvennä
Paineilma on ylipaineiseksi paineistettua eli kompressoitua ilmaa, jota käytetään muun muassa työkalujen ja koneiden käyttövoimana sekä hengityslaitteissa. Paineistetun kaasun käyttötekniikkaa kutsutaan pneumatiikaksi.
Paineilman tuotanto ja jakelu

Tehtaissa on usein kiinteä paineilmaverkko, johon tuotetaan keskitetysti ilmaa kompressoreilla. Myös sairaaloissa on paineilmaverkkoja, ja näissä kohteissa ilman puhtausvaatimukset (kosteus, öljyisyys tai hiukkaset) ovat huomattavasti korkeammat.
Paineilmaa voidaan tuottaa myös kohdekohtaisesti yhden tai useamman paineilmalaitteen tarpeisiin.
Paineilman tuottamisessa on tyypillisesti kolme vaihetta ennen jakelua:
ilman paineistus kompressorilla,
ilman mahdollinen puhdistus, ja
ilman varastointi säiliöön painevaihteluiden tasaamiseksi
Kompressorityyppejä ovat esimerkiksi mäntä- tai ruuvikompressori. Kompressorimallin mukaan sen tuottama paineilma voi olla öljyistä tai ei. Jälkimmäisiä kompressoreita kutsutaan toisinaan kuiviksi. Suurissa teollisuuskompressoreissa on selvästi erillään oleva ilman kompressointi ja varastointi (kohdat 1 ja 3 edellä), kun taas siirreltävissä yksiköissä on säiliö ja kompressori yhtenä kokonaisuutena. Näissä tyypillisimmät säiliökoot ovat 25, 50 ja 100 litraa. Suuri osa Euroopassa myytävistä pienkompressoreista valmistetaan nykyisin Italiassa.
Usein juuri ennen käyttökohdetta voi olla toinen puhdistusvaihe sekä paineen lasku käyttökohteelle. Työkaluissa paineilman paine on yleensä alle 10 baaria.
Paineilman syöttö hyvin pieniin tarpeisiin voi tapahtua siirrettävän säiliön avulla, jossa ilma on varastoitu paineen alaisena.
Paineilmalaitteiden kytkemiseksi paineilmaverkkoon tai kompressoriin käytetään usein pikaliittimiä, jotka sallivat työkalujen kytkemisen ja irrottamisen ilman työkaluja ja järjestelmän ollessa paineen alaisena.
Paineilman jälkikäsittely

Paineilman jälkikäsittelyn tarkoitus on muuttaa sen laatu käyttökohteeseen sopivaksi.
Jälkikäsittelylaitteistoon kuuluu jälkijäähdytin, öljynerotin, pöly- ja muut suodattimet ja kuivain. Käyttöpaikan jälkikäsittelyyn voidaan lukea vedenerotus, suodatus, paineensäätö ja voitelu. Nämä hoidetaan yleensä erillisellä huoltoyksiköllä.
Jälkikäsittelylaitteet aiheuttavat painehäviöitä, joten ne on otettava huomioon kompressoria mitoitettaessa.
Paineilman kuivaus

Paineilman tuotannossa syntyy sivutuotteena lauhdevettä, joka aiheuttaa korroosiota ja sen myötä epäpuhtauksia järjestelmään ja toimilaitteisiin. Lauhdevettä voidaan poistaa muun muassa vedenerottimilla ja rakenteellisilla yksityiskohdilla, kuten joutsenkauloilla. Kuiva ilma määritellään niin, että sen kastepiste käyttöpaikassa on aina alhaisempi kuin ympäröivän ilman lämpötila.
Jäähdytyskuivaimella ilman lämpötila lasketaan noin +2 °C:seen ja siitä poistetaan lauhdevesi. Tämän jälkeen ilma lämmitetään lämmönvaihtimessa uudelleen normaaliin käyttölämpötilaan. Näin ilman kastepiste saadaan nostettua lähelle +2 °C työpaineen ollessa 7 baaria.
Alhaisemmissa lämpötiloissa toimittaessa voidaan käyttää esimerkiksi adsorptiokuivausta. Siinä ilma kuljetetaan vettä sitovan adsorptioaineen läpi, joka poistaa suurimman osan sen sisältämästä vesihöyrystä. Yleensä adsorptiokuivaimessa on kaksi kuivauskolonnia, joiden toimintaa jaksotellaan automatiikalla. Tällä tekniikalla päästään jopa –80 °C kastepisteeseen.
Paineilman käyttö

Vaikka sähkökäyttöiset koneet ovat nykyään yleisiä, on paineilmalle edelleen tarvetta. Jopa sähkökoneiden yleisesti valtaamilla alueilla (mm. poraus, hionta, pistosahaus) paineilmakoneet ovat toisinaan parempi ratkaisu. Paineilmakäyttöinen koje kestää paremmin rasitusta äärirajoilleen, toisin kuin sähkömoottorit, joiden käämitys voi ylikuumentua ja palaa. Muttereiden vääntämisessä sähkökäyttöiset kojeet häviävät selvästi paineilmakäyttöisille.
Puutavaran naulaukseen käytetään monia erilaisia naulaimia kohteen mukaan; runkonaulaimet karkeaan työhön, viimeistely- ja hakasnaulaimet panelointiin ja muihin kevyempiin töihin.
Maalauksessa paineilma on edelleen huomattavasti parempi vaihtoehto kuin sähkökäyttöiset kojeet. Lisäksi paineilmaa voi käyttää suoraan esimerkiksi renkaiden täyttämiseen ja puhdistukseen.
Paineilmaa käytetään tehtaissa erilaisiin tarpeisiin suoraan tuotantoprosessissa. Lisäksi suurten kauko-ohjattujen venttiileiden voimanlähteenä on usein paineilma ja toimilaitteena paineilmasylinteri. Paineilmasylintereitä käytetään tuotantokoneissa tuottamaan mekaaninen liike.
Monilla teollisuuden aloilla paineilma on elinehto, ilman sitä prosessit eivät toimisi. Yleisesti ottaen paineilman käyttö helpottaa monia työsuorituksia, tekee ne kevyemmiksi, nopeammiksi ja turvallisemmiksi. Paineilma on helppokäyttöinen väliaine. Ilmaa on aina saatavilla, ja se on melko vaaratonta, siistiä ja sitä voidaan varastoida. Haittapuolina voi olla liian pieni paine (6–10 bar), kokoonpuristuvuus ja huono hyötysuhde.
Paineilmasylinteri
The Simpsons Road Rage

| The Simpsons Road Rage |
| --- | --- |

Kehittäjä:  Radical Entertainment (Xbox, PS2, NGC) Altron (GBA)
Julkaisija:  Electronic Arts, THQ
Jakelija:  Fox Interactive
Säveltäjä:  Marc Baril
Pelisarja:  The Simpsons
Julkaistu:  PlayStation 2NA 24. marraskuuta 2001EU 30. marraskuuta 2001 XboxNA 1. joulukuuta 2001EU 22. maaliskuuta 2002 GameCubeNA 17. joulukuuta 2001EU 17. toukokuuta 2002 Game Boy AdvanceNA 27. kesäkuuta 2003EU 30. kesäkuuta 2003
Lajityyppi:  Ajopeli
Pelimuoto:  Yksinpeli, moninpeli
Ikäluokitus:  ELSPA: 3+
Alusta:  PlayStation 2, Xbox, Nintendo GameCube, Game Boy Advance
Jakelumuoto:  DVD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
The Simpsons Road Rage on Radical Entertainmentin kehittämä ja Electronic Artsin julkaisema ajopeli, joka perustuu Simpsonit-animaatiosarjaan. Peli on julkaistu vuonna 2001 Nintendo GameCubelle, PlayStation 2lle ja Xbox:lle.
Juoni

Springfieldin rikkain mies Montgomery Burns on ostanut Springfieldin busseista huolehtivan yhtiön ja nostanut lippujen hinnat suorastaan järjettömiksi. Springfieldin asukkaat eivät pidä tästä yhtään vaan ovat muuttaneet Homer Simpsonin johdolla kaikki autonsa takseiksi, jotta heillä olisi rahaa ostaa bussiyhtiö takaisin. Burns ei tietenkään pidä tästä vaan on sitä mieltä, että hänen ydinbussiensa matkalippuhinnat ovat täysin sopivat.
Pelattavia hahmoja

| Hahmo | Kulkuneuvo 1 | Kulkuneuvo 2 |
| --- | --- | --- |
| Homer | Family Sedan | Homerin rakentama auto |
| Bart | Soap Box Racer (Martinin rakentama) | Halloween-auto |
| Marge | Canyonero | Kiitoksen auto |
| Lisa | Sähköauto Malibu Stacy |  |
| Isoisä | Vaunu |  |
| Hassu-klovni | Klovniauto | Uudenvuoden auto |
| Apu | Urheiluauto | Joulu-auto |
| Otto | Koulubussi |  |
| Poliisipäällikkö Wiggum | Poliisiauto |  |
| Homer: Mr. Plow | Mr. Plow |  |
| Snake | Li'l Bandit |  |
| Professori Frink | Lentoauto |  |
| Talonmies Willie | Traktori |  |
| Barney | Plow King |  |
| Moe | Sedan |  |
| Ned Flanders | Farmari |  |
| Pastori Lovejoy | Kirjanpolttoauto |  |
| Smithers* | Mr. Burnsin limusiini |  |